

กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ที่ มท ๐๘16.3/ว

กุมภาพันธ์ 2564

เรื่อง การโอนจัดสรรงบประมาณรายจ่ายประจำปีงบประมาณ พ.ศ. 2564 การประเมินความสามารถด้านการอ่าน   
ของผู้เรียนชั้นประถมศึกษาปีที่ 1 และประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2563

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 294 ลงวันที่ 15 กุมภาพันธ์ 2564

สิ่งที่ส่งมาด้วย รายงานการโอนจัดสรรงบประมาณรายจ่ายประจำปีงบประมาณ พ.ศ. 2564 จำนวน 1 ชุด

ตามที่กรมส่งเสริมการปกครองท้องถิ่นได้แจ้งการประเมินความสามารถด้านการอ่านของผู้เรียน  
ชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2563 และการจัดสรรงบประมาณรายจ่ายประจำปีงบประมาณ พ.ศ. 2564 ให้แก่สำนักงานส่งเสริมการปกครองท้องถิ่นจังหวัด ทุกจังหวัด เพื่อเป็นค่าใช้จ่ายในการจัดประชุมคณะกรรมการและเจ้าหน้าที่ที่เกี่ยวข้อง ค่าใช้จ่ายในการบริหารจัดการสอบ ค่าใช้จ่ายในการตรวจเยี่ยมสนามสอบก่อนวันสอบ วันสอบ และหลังวันสอบ ในการประเมินความสามารถด้านการอ่านของผู้เรียนชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2563   
รายละเอียดตามหนังสือที่อ้างถึง นั้น

กรมส่งเสริมการปกครองท้องถิ่นขอเรียนว่า ได้โอนจัดสรรงบประมาณรายจ่ายประจำปีงบประมาณ   
พ.ศ. 2564 ซึ่งได้รับอนุมัติเงินไว้ที่ส่วนกลาง ตามใบอนุมัติเงินประจำงวดเลขที่เอกสาร 1000003854 ลงวันที่  
27 ตุลาคม 2563 แผนงานยุทธศาสตร์พัฒนาบริการประชาชนและการพัฒนาประสิทธิภาพภาครัฐ งบดำเนินงาน แหล่งของเงิน 6411200 ค่าตอบแทน ใช้สอยและวัสดุ รหัสงบประมาณ 1500855063000000 โครงการยกระดับประสิทธิภาพการบริหารราชการท้องถิ่น ค่าใช้จ่ายในการประเมินคุณภาพนักเรียนระดับการศึกษาภาคบังคับ กิจกรรมหลัก ส่งเสริมและพัฒนาประสิทธิภาพด้านการศึกษา รหัสกิจกรรมหลัก 15008xxxxP2268 เรียบร้อยแล้ว ขอให้จังหวัดเร่งรัดดำเนินการเบิกจ่าย และรายงานผลการเบิกจ่ายให้กรมส่งเสริมการปกครองท้องถิ่น ภายในวันที่ 6 พฤษภาคม 2564 หากพ้นกำหนดดังกล่าวจะโอนงบประมาณที่เหลือกลับส่วนกลางเพื่อดำเนินการในส่วน  
ที่เกี่ยวข้อง รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง อสถ..................................

ผอ.กศ......................................

ผอ.กง.สศ................................

หน.ฝ.กศ..................................

จนท.........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5313

โทรสาร 0-2411-9021-3 ต่อ 218